《赵司门成之新居》
宋代·连文凤

何必山巅共水涯，闲心幽远此相宜。
喧无车马红尘少，乐有琴相白日迟。
晴槛倚风初柳处，夜灯听雨正蛙时。
客来试问功名事，已付功名与酒卮。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。